  Майя Бывальцева Удмуртиын «Асьме вакытлэн геройёсыз» («Герои нашего времени») элькун акци ортчоз. Терроризмен нюръяськонын огазеяськон нуналлы тупатэм ужрадъёс 3-тӥ куарусёнэ кутскозы. Со сярысь улосвылысь Печатья но калыке ивортодэт вӧлмытонъя агентство ивортэ. Элькунысь ваньмаз шоръёзо но ӧнер дышетсконниосын контртеррористической операциослэн геройёсыныз, интыосысь ожъёсы пыриськемъёсын пумиськонъёс радъялозы. Соослэн ужпумзы – дышетскисьёслы терроризмлэн идеологиезлы пумитъяськыны мылкыд сётон, сяме пырем лулпушылко дунлыкез пыӵатон. Ужрадъёсы 20 сюрслэсь трос пиналъёс пыриськозы. Одӥгез геройёс пӧлысь – КГБ-лэн Удмурт АССР-ысь управлениезлэн Сарапул ёзэтэзлэн кивалтӥсез, генерал-лейтенант Владимир Орехов. 1981-тӥ арын толсуре со быдэс классэз заложнике кутэм кык ожгарчиосын вераськиз. Соку капитанлэн быгатыса ужаменыз пиналъёсты но дышетӥсьёсты быронлэсь утьыны луиз. Дышетсконниосын пумиськонъёс кык толэзь ӵоже мынозы Со сяна, пиналъёс «Асьме вакытлэн геройёсыз» сочинениос гожъялозы, устооссэ сыӵе ик нимын книгае люкалозы. Соин тодматон 9-тӥ толсуре «Россиысь Геройёслэн нуналазы» М. Т. Калашников нимо музейын йылпумъян ужрадын тодматозы. Тодэ вайытом, 3-тӥ куарусёнэ Ижкарын «Капля жизни» огъяросси ужрад улсын терактъёс дыръя быремъёсты буре ваён митинг ортчоз. Встреча с участником освобождения заложников в сарапульской школе Тегъёс: Мерлык Ижкар Терроризм Удмуртия школаос  